stanford-oval/wikipedia huggingface dataset:
การรณรงค์ร้อยบุปผา

การรณรงค์ร้อยบุปผา หรือเรียกอีกอย่างว่า ขบวนการร้อยบุปผา (จีน: 百花齐放) เป็นช่วงเวลาตั้งแต่ ค.ศ. 1956 ถึง ค.ศ. 1957 ในสาธารณรัฐประชาชนจีน ซึ่งพรรคคอมมิวนิสต์จีน (CCP) ได้ส่งเสริมให้ประชาชนแสดงความคิดเห็นอย่างเปิดเผยเกี่ยวกับพรรคคอมมิวนิสต์ ผลที่ตามมาซึ่งจบลงด้วยความล้มเหลวของการรณรงค์ครั้งนี้ ประธานแห่งพรรคคอมมิวนิสต์จีน เหมา เจ๋อตง ได้ออกคำสั่งให้ดำเนินทำการปราบปรามกลุ่มผู้ที่วิพากษ์วิจารณ์พรรค ซึ่งดำเนินเรื่อยมาจนถึง ค.ศ. 1959[ต้องการอ้างอิง]
ในช่วงรณรงค์ดังกล่าว มุมมองและแนวทางการแก้ไขนโยบายระดับชาติที่แตกต่างซึ่งได้รับการสนับสนุนโดยอิงมาจากสำนวนที่มีชื่อเสียงโด่งดังของเหมาที่ว่า:"นโยบายในการปล่อยให้ร้อยบุปผาบานพร้อมพรัก และร้อยสำนักได้ประชันเสียงกันเพื่อส่งเสริมความเจริญรุ่งเรืองของศิลปะและความก้าวหน้าของวิทยาศาสตร์" ขบวนการดังกล่าวเป็นส่วนหนึ่งในการตอบสนองต่อการทำลายขวัญกำลังใจ(demoralization) ของกลุ่มปัญญาชนซึ่งมีความรู้สึกหมางเมินต่อพรรคคอมมิวนิสต์ ภายหลังจากช่วงเวลาสั้น ๆ ของการปล่อยเสรี การปราบปรามยังคงดำเนินต่อไปจนถึง ค.ศ. 1957 และ ค.ศ. 1959 ซึ่งเป็นการรณรงค์ต่อต้านฝ่ายขวาเพื่อต่อต้านผู้ที่วิพากษ์วิจารณ์ถึงระบอบการปกครองและอุดมการณ์ ประชาชนนับแสนคนต่างพากันแห่รุมล้อม ถูกตำหนิติเตียนในที่สาธารณะและถูกลงโทษในการเข้าค่ายกักขังเพื่อเป็นการปรับทัศนคติผ่านทางการใช้แรงงานอย่างหนัก หรือไม่เว้นแม้แต่การประหารชีวิต การปราบปรามทางอุดมการณ์ดังกล่าวได้นำเอาลัทธิเหมามาใช้ในการแสดงออกในที่สาธารณะอีกครั้ง และกระตุ้นขบวนการต่อต้านฝ่ายขวามากขึ้น
บุญถิ่น ทวยแก้ว

| บุญถิ่น ทวยแก้ว |
| --- | --- |
เกิด: 2 กุมภาพันธ์ พ.ศ. 2501 บุญถิ่น ทวยแก้ว
เสียชีวิต: 7 กุมภาพันธ์ พ.ศ. 2553 (52 ปี) จังหวัดกาญจนบุรี ประเทศไทย
คู่สมรส: เนาวรัตน์ ทวยแก้ว
อาชีพ: นักแสดง ผู้กำกับภาพยนตร์ และผู้กำกับศิลป์
ชมรมวิจารณ์บันเทิง: กำกับศิลป์ยอดเยี่ยม  พ.ศ. 2544 - บางระจัน (เข้าชิง)
บุญถิ่น ทวยแก้ว นักแสดง ผู้กำกับศิลป์ชาวไทย มีชื่อเสียงในฐานะนักแสดงบทตำรวจ เป็น "จ่าบุญถิ่น" คู่หูกับอดิเรก วัฏลีลา ที่รับบทเป็น "หมวดอังเคิ่ล" เป็นตัวประกอบขบขันในภาพยนตร์หลายเรื่อง  เช่น สวัสดีบ้านนอก (2542) บุปผาราตรี (2546), บุปผาราตรี เฟส 2 (2548), กระสือวาเลนไทน์ (2549), เก๋า เก๋า (2550), โกยเถอะเกย์ (2550) ฯลฯ เคยเป็นผู้กำกับภาพยนตร์เรื่อง ฮวงจุ้ย ฟ้า-ดิน-คน-ลิขิต
นายบุญถิ่นจบการศึกษาจากวิทยาลัยช่างศิลป เคยทำงานทางด้านโฆษณาที่บริษัทเจ. วอลเตอร์ ทอมป์สัน เคยออกแบบเสื้อผ้าให้ภาพยนตร์เรื่อง ฉลุยหิน คนไข่สุดขอบโลก ออกแบบงานสร้างให้ภาพยนตร์ สยึมกึ๋ย 2, เกิดอีกทีต้องมีเธอ และ บางระจัน  เคยได้รับการเสนอชื่อเข้าชิงรางวัลชมรมวิจารณ์บันเทิง สาขาการกำกับศิลป์ยอดเยี่ยม ประจำปี พ.ศ. 2544 จากเรื่อง บางระจัน  และได้รับรางวัลสาขาการกำกับศิลป์ยอดเยี่ยม จากเทศกาลภาพยนตร์เอเชียแปซิฟิก ประจำปี 2001
บุญถิ่น ทวยแก้ว เสียชีวิตอย่างกะทันหันเมื่อปี 2553 ที่โรงพยาบาลพหลพลหยุหเสนา จังหวัดกาญจนบุรี เนื่องจากโรคมะเร็งปอด
ผลงานแสดงภาพยนตร์

กึ๋ยทู สยึมกึ๋ย 2 (2538)(รับเชิญ)
ฉีกป่าล่าคน (2538)
สวัสดีบ้านนอก (2542)
บุปผาราตรี (2546) รับบท จ่าบุญถิ่น
พันธุ์ร็อกหน้าย่น (2546) รับบท นักร้องอดีด (รับเชิญ)
102 ปิดกรุงเทพฯปล้น (2547) รับบท บุญถิ่น
แจ๋ว (2547) รับบท มหาสุข (รับเชิญ)
มหา'ลัย เหมืองแร่ (2548)
บุปผาราตรี เฟส 2 (2548) รับบท จ่าบุญถิ่น
หลวงพี่เท่ง (2548) รับบท สารภี
ก็เคยสัญญา (2548)
จี้ (2548) รับบท อาฮิว (รับเชิญ)
เก๋า..เก๋า (2549) รับบท ดาบแหลม
กระสือวาเลนไทน์ (2549)
ผีไม้จิ้มฟัน (2550) รับบท จ่าถิ่น (รับเชิญ)
โกยเถอะเกย์ (2550) รับบท จ่าบุญถิ่น
ครอบครัวตัวดำ (2550) รับบท หมู่จ๋า (รับเชิญ)
เทวดาท่าจะเท่ง (2551) รับบท จ่าบุญถิ่น (รับเชิญ)
บุปผาราตรี 3.1 (2552) รับบท จ่าบุญถิ่น
บุปผาราตรี 3.2 (2552) รับบท จ่าบุญถิ่น
หลวงพี่กับผีขนุน (2552) รับบท มัคทายก
หมาแก่ อันตราย (2554) รับบท จ่า
สะบายดี วันวิวาห์ (2554) รับบท บุญถิ่น
ผลงานกำกับภาพยนตร์

ฮวงจุ้ย ฟ้าดินคนมรณะ (2546)
บทภาพยนตร์

บางระจัน (2543)
ผีหัวขาด (2545)
เทวดาท่าจะเท่ง (2551)
ออกแบบงานสร้าง

ผีหัวขาด (2545)
เทวดาท่าจะเท่ง (2551)
ผลงานแสดงละคร

กองร้อย 501 แผ่นดินข้าใครอย่าแตะ (2544)
เนื้อคู่ประตูถัดไป ตอน อย่าเห็นฉันเป็นสนามประลอง (2551)
แหล่งข้อมูลอื่น

Buinthin Thuaykaew ที่อินเทอร์เน็ตมูวีเดตาเบส
ชีวประวัติ บุญถิ่น ทวยแก้ว ที่ ฐานข้อมูลภาพยนตร์ไทย
ชีวประวัติ บุญถิ่น ทวยแก้ว ที่เว็บไซต์ หนังดี.คอม
ราชัน ประสิทธิทอง

Thai footballer
| 0 | 1 | 2 | 3 |
| --- | --- | --- | --- |
 ราชัน ประสิทธิทอง ใน พ.ศ. 2564
ข้อมูลส่วนตัว
ชื่อเต็ม:  ราชัน ประสิทธิทอง
วันเกิด:  7 มีนาคม พ.ศ. 2542 (25 ปี)
สถานที่เกิด:  กรุงเทพมหานคร ประเทศไทย
ส่วนสูง:  1.84 เมตร (6 ฟุต 0 นิ้ว)
ตำแหน่ง:  กองกลางตัวรับ
ข้อมูลสโมสร
สโมสรปัจจุบัน:  ลพบุรี ซิตี้
หมายเลข:  5
สโมสรเยาวชน
พ.ศ. 2555–2557:  โรงเรียนภัทรบพิตร
พ.ศ. 2558–2560:  เลสเตอร์ซิตี
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2560–2562 |  โปลิศ เทโร |  3 |  (0) |
| พ.ศ. 2562–2563 |  นครราชสีมา มาสด้า |  6 |  (0) |
| พ.ศ. 2563–2564 |  เกษตรศาสตร์ |  8 |  (0) |
| พ.ศ. 2564 |  ระนอง ยูไนเต็ด |  3 |  (0) |
| พ.ศ. 2564–2565 |  ราชประชา |  6 |  (0) |
| พ.ศ. 2565 |  สมุทรสาคร ซิตี้ |  9 |  (0) |
| พ.ศ. 2566–2567 |  กระบี่ |  22 |  (0) |
| พ.ศ. 2567– |  ลพบุรี ซิตี้ |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 27 เมษายน พ.ศ. 2567
ราชัน ประสิทธิทอง ชื่อเล่น คิว (7 มีนาคม พ.ศ. 2542 – ) เป็นนักฟุตบอลระดับอาชีพชาวไทย ผู้ทำหน้าที่ให้แก่ลพบุรี ซิตี้ในศึกไทยลีก 3
แหล่งข้อมูลอื่น

ข้อมูลของ ราชัน ประสิทธิทอง ที่ ซ็อกเกอร์เวย์
แขวงทุ่งสองห้อง

| แขวงทุ่งสองห้อง |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Thung Song Hong
แผนที่เขตหลักสี่ เน้นแขวงทุ่งสองห้อง
ประเทศ:  ไทย
เขตปกครองพิเศษ: กรุงเทพมหานคร
เขต: หลักสี่
พื้นที่
 • ทั้งหมด: 16.886 ตร.กม. (6.520 ตร.ไมล์)
ประชากร (2566)
 • ทั้งหมด: 71,650 คน
 • ความหนาแน่น: 4,243.16 คน/ตร.กม. (10,989.7 คน/ตร.ไมล์)
รหัสไปรษณีย์: 10210
รหัสภูมิศาสตร์: 104101
 ส่วนหนึ่งของสารานุกรมประเทศไทย
ทุ่งสองห้อง เป็นแขวงหนึ่งของเขตหลักสี่ กรุงเทพมหานคร
ที่ตั้งและอาณาเขต

แขวงทุ่งสองห้องมีอาณาเขตติดต่อกับเขตการปกครองข้างเคียงดังนี้
ทิศเหนือ ติตต่อกับแขวงดอนเมือง (เขตดอนเมือง) มีคลองตาอูฐ (ไผ่เขียว) เป็นเส้นแบ่งเขต
ทิศตะวันออก ติดต่อกับแขวงสนามบิน (เขตดอนเมือง) และแขวงตลาดบางเขน (เขตหลักสี่) มีคลองเปรมประชากรเป็นเส้นแบ่งเขต
ทิศใต้ ติดต่อกับแขวงลาดยาว (เขตจตุจักร) มีคลองบางเขนเป็นเส้นแบ่งเขต
ทิศตะวันตก ติดต่อกับตำบลบางเขน ตำบลท่าทราย (อำเภอเมืองนนทบุรี) ตำบลบางตลาด ตำบลคลองเกลือ และตำบลบ้านใหม่ (อำเภอปากเกร็ด จังหวัดนนทบุรี) มีคลองประปาเป็นเส้นแบ่งเขต
ประวัติ

ในระยะแรกของการปฏิรูปการปกครองหัวเมืองเป็นระบบมณฑลเทศาภิบาล แขวงทุ่งสองห้องมีฐานะเป็นตำบลหนึ่งของอำเภอตลาดขวัญ แขวงเมืองนนทบุรี (ต่อมาเรียกว่าจังหวัดนนทบุรี) จากนั้นได้ย้ายมาขึ้นกับอำเภอปากเกร็ดซึ่งได้รับการจัดตั้งขึ้นใหม่ในบริเวณตะวันออกเฉียงเหนือของจังหวัด ในช่วงที่อยู่ในท้องที่ปกครองของจังหวัดนนทบุรีนี้ เอกสารราชการต่าง ๆ เรียกชื่อตำบลนี้แตกต่างกันสองแบบ ได้แก่ ตำบลสองห้อง และ ตำบลทุ่งสองห้อง
ต่อมาได้มีการขุดคลองประปาจากเชียงรากมายังสามเสนจนแล้วเสร็จใน พ.ศ. 2456 ส่งผลให้เกิดความไม่สะดวกในการเดินทางไปมาหาสู่ การปกครอง และการติดต่อราชการระหว่างตำบลทุ่งสองห้องกับท้องที่อื่นของอำเภอปากเกร็ดซึ่งอยู่อีกฟากหนึ่งของคลอง ในวันที่ 26 ตุลาคม พ.ศ. 2475 ทางราชการจึงได้เปลี่ยนแปลงเขตจังหวัดนนทบุรีกับจังหวัดพระนคร โดยโอนตำบลทุ่งสองห้องจากอำเภอปากเกร็ด และหมู่ที่ 1–3 (ในขณะนั้น) ของตำบลลาดโตนดจากอำเภอนนทบุรี จังหวัดนนทบุรี มาขึ้นกับอำเภอบางเขน จังหวัดพระนคร จากนั้นในวันที่ 1 เมษายน พ.ศ. 2480 ก็ได้โอนหมู่ที่ 6 (ในขณะนั้น) ของตำบลบางตลาด อำเภอปากเกร็ด, หมู่ที่ 1 (ในขณะนั้น) ของตำบลท่าทราย อำเภอนนทบุรี และหมู่ที่ 1 และ 3 (ในขณะนั้น) ของตำบลลาดโตนด อำเภอนนทบุรี เฉพาะส่วนที่อยู่ในเขตหวงห้ามของคลองประปาฝั่งตะวันตกมาขึ้นกับตำบลทุ่งสองห้องด้วย ภายหลังตำบลลาดโตนดส่วนที่อยู่ในอำเภอบางเขนทั้งหมดได้ถูกยุบรวมเข้ากับตำบลทุ่งสองห้อง
ในวันที่ 21 ตุลาคม พ.ศ. 2506 กระทรวงมหาดไทยได้ขยายเขตสุขาภิบาลบางเขน (อนุสาวรีย์) ให้ครอบคลุมถึงตำบลทุ่งสองห้อง จนกระทั่งในวันที่ 22 ธันวาคม พ.ศ. 2514 จังหวัดพระนครและจังหวัดธนบุรีถูกรวมเข้าด้วยกันเป็นนครหลวงกรุงเทพธนบุรี และในวันที่ 14 ธันวาคม พ.ศ. 2515 นครหลวงกรุงเทพธนบุรีได้รับการจัดตั้งเป็นกรุงเทพมหานคร ซึ่งมีการเปลี่ยนคำเรียกหน่วยการปกครองด้วย ตำบลทุ่งสองห้องจึงเปลี่ยนแปลงฐานะเป็น แขวงทุ่งสองห้อง และอยู่ในเขตการปกครองของเขตบางเขน
ในเวลาต่อมาปรากฏว่าเขตบางเขนมีความเจริญเพิ่มขึ้นและมีประชากรหนาแน่นขึ้น ประกอบกับท้องที่บางแห่งอยู่ไกลจากสำนักงานเขต ในวันที่ 4 กันยายน พ.ศ. 2532 กระทรวงมหาดไทยจึงเปลี่ยนแปลงพื้นที่เขตบางเขนและจัดตั้งเขตดอนเมืองโดยให้มีแขวงทุ่งสองห้อง แขวงสีกัน และแขวงตลาดบางเขนอยู่ในท้องที่ปกครองของเขต เพื่อประโยชน์ในการบริหารและการอำนวยความสะดวกแก่ประชาชน อย่างไรก็ตาม หลังจากแบ่งเขตใหม่แล้ว เขตดอนเมืองยังคงมีท้องที่กว้างขวางและมีประชากรหนาแน่น ประกอบกับความเจริญทางด้านสาธารณูปโภคได้หลั่งไหลเข้าสู่พื้นที่เพิ่มขึ้นเรื่อย ๆ ในที่สุดเมื่อวันที่ 21 พฤศจิกายน พ.ศ. 2540 กระทรวงมหาดไทยจึงเปลี่ยนแปลงพื้นที่เขตดอนเมืองและจัดตั้งเขตหลักสี่ โดยโอนแขวงทุ่งสองห้องมาขึ้นกับเขตที่จัดตั้งขึ้นใหม่นี้ด้วย
การคมนาคม

ถนนงามวงศ์วาน (ทางหลวงแผ่นดินหมายเลข 302)
ถนนแจ้งวัฒนะ (ทางหลวงแผ่นดินหมายเลข 304)
สถานที่สำคัญ

ศูนย์ราชการเฉลิมพระเกียรติ 80 พรรษา 5 ธันวาคม 2550
สถาบันพระปกเกล้า
สถาบันวิทยาการตลาดทุน
สถาบันนิติวิทยาศาสตร์
กระทรวงดิจิทัลเพื่อเศรษฐกิจและสังคม
สำนักงานเขตหลักสี่
วิทยาลัยการบินนานาชาติ มหาวิทยาลัยนครพนม (ศูนย์บริการการศึกษากรุงเทพฯ)
มหาวิทยาลัยธุรกิจบัณฑิตย์
โรงพยาบาลมงกุฎวัฒนะ
กองบัญชาการกองทัพไทย
บริษัท โทรคมนาคมแห่งชาติ จำกัด (มหาชน)
การประปานครหลวง
กรมการกงสุล
โรงเรียนราชวินิตบางเขน
ศูนย์พัฒนาเด็กพิเศษ
มูลนิธิสร้างสรรค์เด็ก
แหล่งข้อมูลอื่น

แผนที่ศูนย์พัฒนาเด็กพิเศษชุมชนทุ่งสองห้อง
จักรพันธ์ พรใส

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  จักรพันธ์ พรใส
วันเกิด:   (1987-03-28) 28 มีนาคม ค.ศ. 1987 (37 ปี)
สถานที่เกิด:  จังหวัดหนองคาย ประเทศไทย
ส่วนสูง:  1.68 m (5 ft 6 in)
ตำแหน่ง:  ปีก
ข้อมูลสโมสร
สโมสรปัจจุบัน:  มหาวิทยาลัยเกษตรศาสตร์
หมายเลข:  7
สโมสรอาชีพ*
| ปี |  ทีม |  ลงเล่น |  (ประตู) |
| 2009-2010 |  เพื่อนตำรวจ |  46 |  (13) |
| 2011–2013 |  เมืองทอง ยูไนเต็ด |  45 |  (9) |
| 2013–2015 |  สุพรรณบุรี |  78 |  (19) |
| 2016–2017 |  บางกอกกล๊าส |  23 |  (5) |
| 2017–2020 |  แบงค็อก ยูไนเต็ด |  15 |  (0) |
| 2018 |  → ราชบุรี มิตรผล (ยืมตัว) |  15 |  (0) |
| 2019 |  → ราชบุรี มิตรผล (ยืมตัว) |  12 |  (1) |
| 2020–2022 |  ราชบุรี มิตรผล |  28 |  (1) |
| 2022–2023 |  อยุธยา ยูไนเต็ด |  30 |  (1) |
| 2023–2024 |  เชียงใหม่ |  22 |  (1) |
| 2024– |  มหาวิทยาลัยเกษตรศาสตร์ |  0 |  (0) |
ทีมชาติ
| 2010 |  ไทย อายุไม่เกิน 23 ปี |  3 |  (0) |
| 2011–2015 |  ไทย |  18 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 30 เมษายน 2566
จักรพันธ์ พรใส (ชื่อเล่น: บอล; เกิด 28 มีนาคม พ.ศ. 2530) เป็นนักฟุตบอลชาวไทย เล่นในตำแหน่งปีก ปัจจุบันเล่นให้กับมหาวิทยาลัยเกษตรศาสตร์ ในไทยลีก 2
จักรพันธ์ ถูกยืมตัวจากแบงค็อก ยูไนเต็ด เพื่อมาเล่นกับราชบุรี มิตรผล ถึงสองฤดูกาล กระทั่งทางสโมสร ราชบุรี มิตรผล ได้เซ็นสัญญาเข้าร่วมทีมอย่างถาวร
ทำประตูในนามทีมชาติ

| # | วันที่ | สถานที่ | พบ | ประตู | ผล | รายการ |
| --- | --- | --- | --- | --- | --- | --- |
| 1. | 15 กรกฎาคม 2554 | บุรีรัมย์, ไทย |  พม่า | 1-1 | เสมอ | กระชับมิตร |
| 2. | 24 พฤศจิกายน 2555 | กรุงเทพ, ไทย |  ฟิลิปปินส์ | 2-1 | ชนะ | เอเอฟเอฟ ซูซูกิ คัพ 2012 |
| 3. | 6 มิถุนายน 2558 | กรุงเทพ, ไทย |  บาห์เรน | 1-1 | เสมอ | กระชับมิตร |

มีชื่อในกราฟิกการถ่ายทอดสด ในการแข่งขันฟุตบอลชิงแชมป์แห่งชาติอาเซียน 2022 เป็นตัวสำรองลงสนามในนัดชิงชนะเลิศ วันที่ 16 มกราคม 2566 ทีมชาติไทย พบกับ ทีมชาติเวียดนาม ซึ่งทีมชาติไทยได้แชมป์
รางวัลที่ได้รับ

ชนะเลิศ ไทยพรีเมียร์ลีก (1) : 2555
ผู้เล่นยอดเยี่ยมประจำเดือนของไทยลีก 2: กันยายน 2565
วัฒนธรรมแคนเซิล

เจ. เค. โรว์ลิงเป็นตัวอย่างบุคคลที่ "ถูกแคนเซิล" เนื่องจากความเห็นต่อบุคคลข้ามเพศ
วัฒนธรรมแคนเซิล หรือ วัฒนธรรมคอลเอาต์ เป็นการขับออกจากสังคม (ostracism) แบบสมัยใหม่ ซึ่งมีการผลักไสบุคคลออกจากแวดวงสังคมหรือวิชาชีพ โดยอาจเป็นแบบออนไลน์ บนสื่อสังคม หรือส่วนบุคคล ซึ่งบุคคลที่ถูกขับออกจากสังคมในลักษณะนี้จะเรียกว่า "ถูกแคนเซิล" (cancelled)
แนวคิดของวัฒนธรรมแคนเซิลเป็นลักษณะหนึ่งของวัฒนธรรมคอลเอาต์ ซึ่งเป็นการคว่ำบาตร (boycotting) รูปแบบหนึ่งต่อบุคคล (ซึ่งปกติเป็นผู้มีชื่อเสียง) ที่ได้กระทำหรือพูดในเชิงที่น่าตั้งคำถามหรือเป็นที่ถกเถียง
ผู้ที่ถูกแคนเซิลอาจทำให้เสียชื่อเสียงและรายได้อย่างกู้คืนได้ยาก
คำนี้มักใช้ในความหมายเชิงลบ และมักใช้ในการถกเถียงเกี่ยวกับเสรีภาพในการพูดและการตรวจพิจารณา อดีตประธานาธิบดีสหรัฐ บารัก โอบามา กล่าวว่า "คนทำสิ่งดี ๆ ก็มีข้อบกพร่องได้" และดอนัลด์ ทรัมป์ อ้างว่า วัฒนธรรมนี้ไม่ต่างจากเผด็จการเบ็ดเสร็จ  คือใช้เป็นอาวุธทางการเมืองเพื่อลงโทษและทำให้บุคคลอับอาย ตลอดจนหวังให้เขายอมจำนน
ดูเพิ่ม

บัญชีดำ
ศัตรูของประชาชน
ความถูกต้องทางการเมือง
บุคคลไม่พึงปรารถนา
การกีดกันทางสังคม
ถุงอัณฑะ

| ถุงอัณฑะ |
| --- | --- |
ถุงอัณฑะในสถาวะผ่อนคลาย (ซ้าย) และในสภาวะตึง (ขวา)
รายละเอียด
ตัวระบุ
ภาษาละติน: Scrotum
MeSH: D012611
TA98: A09.4.03.001  A09.4.03.004
TA2: 3693
FMA: 18252
อภิธานศัพท์กายวิภาคศาสตร์[แก้ไขบนวิกิสนเทศ]
ถุงอัณฑะ (scrotum) คืออวัยวะสืบพันธุ์ของเพศชายที่เป็นเนื้อเยื่อห่อหุ้มอัณฑะไว้อีกทีหนึ่งและห้อยอยู่ด้านนอกของร่างกาย มีหน้าที่ปรับอุณหภูมิให้พอเหมาะในการสร้างอสุจิ โดยอุณหภูมิที่เหมาะสมคือประมาณ 34 องศาเซลเซียส ถุงอัณฑะมีผลดีคือทำให้ตัวอสุจิเจริญเติบโตตามปกติ เพราะอุณหภูมิในร่างกายสูงเกินไปไม่เหมาะต่อการสร้างอสุจิ
ญาณิน วิสมิตะนันทน์

| ญาณิน วิสมิตะนันทน์ |
| --- | --- |

สารนิเทศภูมิหลัง
เกิด: 31 มีนาคม พ.ศ. 2527 (40 ปี) ณิชชารีย์ วิสมิตะนันทน์ กรุงเทพมหานคร ประเทศไทย
บุตร: 1 คน
อาชีพ: นักแสดง, เทควันโด
ปีที่แสดง: พ.ศ. 2545 - ปัจจุบัน
ผลงานเด่น: "เซน" จาก ช็อคโกแลต (2551)
ฐานข้อมูล
IMDb
ฉันทธนิสา วิสมิตะนันทน์ (31 มีนาคม พ.ศ. 2527 — ) ชื่อเล่น จีจ้า (เป็นภาษาตากาล็อก แปลว่าไวโอลิน) นักแสดงหญิง ที่ได้รับการสนับสนุนจาก ปรัชญา ปิ่นแก้ว, พันนา ฤทธิไกร และสมศักดิ์ เตชะรัตนประเสริฐ ให้เป็นนางเอกภาพยนตร์แอ็คชั่นของสหมงคลฟิล์ม ที่ใช้ทุนสร้างถึง 120 ล้านบาท
ประวัติ

ญาณิน วิสมิตะนันทน์ เกิดเมื่อวันที่ 31 มีนาคม พ.ศ. 2527 เป็นบุตรของมารดาชื่อ ประสิตา วิสมิตะนันทน์ ส่วนบิดาชื่อ ภาวดล บริรักษ์ ซึ่งทำธุรกิจสังกะสีส่งออก และเสียชีวิตด้วยโรคมะเร็งเมื่อญาณินอายุได้ 17 ปี เธอมีพี่ชายที่อายุห่างกับเธอห้าปี ชื่อ นันทพงษ์ วิสมิตะนันทน์ (จี๊ด)
ญาณิน มีเชื้อสายไทย, อังกฤษ และพม่า เธอสำเร็จการศึกษาชั้นประถมศึกษาที่โรงเรียนลาซาล, ชั้นมัธยมศึกษาจากโรงเรียนนวมินทราชินูทิศ เตรียมอุดมศึกษาพัฒนาการ ชอบเล่นกีฬามาตั้งแต่เด็ก โดยมารดาให้เรียนบัลเลต์มาตั้งแต่เล็ก และเป็นนักกีฬาเทควันโดของโรงเรียน จนได้สายดำ ตั้งแต่อายุเพียง 13 ปี ชนะการแข่งขันแชมป์เทควันโดแห่งประเทศไทย จัดโดยกรมพลศึกษา และได้รับการแนะนำให้รู้จักกับพันนา ฤทธิไกร ซึ่งชักชวนให้เข้ามาแสดงภาพยนตร์ เรื่องเกิดมาลุย และได้รับการสนับสนุนให้มารับบทนำในภาพยนตร์เรื่อง ช็อคโกแลต แทน  โดยต้องใช้เวลาเตรียมตัวนานถึง 4 ปี ตั้งแต่ พ.ศ. 2547 ต้องเรียนมวยไทยโบราณ ยิมนาสติก ศิลปะการต่อสู้ และใช้เวลาถ่ายทำ 2 ปี
จีจ้า ญาณิน สำเร็จการศึกษาคณะนิเทศศาสตร์ มหาวิทยาลัยเกษมบัณฑิต สาขาภาพยนตร์
ชีวิตส่วนตัว

ญาณิน คบหากับเอเดรียน โรเบิร์ต เบาว์เด้น น้องชายของพาเมล่า เบาว์เด้น นักร้องหญิงชาวไทย ซึ่งญาณินและเอเดรียนได้พบรักกันในกองถ่ายภาพยนตร์เรื่องต้มยำกุ้ง 2 เนื่องจากฝ่ายชายทำงานเป็นผู้ช่วยผู้กำกับในเรื่อง ก่อนตัดสินใจแต่งงานโดยที่ครอบครัวทั้งสองฝ่ายต่างรับรู้ และเธอได้ตั้งครรภ์โดยได้แจ้งกับปรัชญา ปิ่นแก้ว ตั้งแต่เดือนพฤษภาคม ก่อนที่จะตกเป็นข่าวในอีก 5 เดือนต่อมา ส่วนเหตุผลที่ไม่บอก เป็นเพราะกลัวจะกระทบกับผลงาน และเกรงว่าทีมงานจะไม่ให้เล่นฉากต่อสู้ซึ่งเป็นฉากสำคัญของเรื่อง
เธอให้กำเนิดบุตรชายเมื่อวันที่ 22 มกราคม พ.ศ. 2556 และตั้งชื่อว่า เจย์เดน เบาว์เด้น วิสมิตะนันทน์หลังจากนั้นเมื่อเดือนธันวาคม ปี 2560 จีจ้าได้ออกมาให้สัมภาษณ์ว่าได้แยกทางกับสามีมาปีกว่าแล้ว
ผลงาน > ภาพยนตร์

| ปี | เรื่อง | รับบทเป็น | หมายเหตุ |
| --- | --- | --- | --- |
| พ.ศ. 2545 | ตะลุมพุก มหาวาตภัยล้างแผ่นดิน | ลูกสาวเจ้าของร้านกาแฟ |  |
| พ.ศ. 2551 | ช็อคโกแลต | เซ็น |  |
| พ.ศ. 2552 | จีจ้า ดื้อสวยดุ | ดื้อ |  |
| พ.ศ. 2554 | จั๊กกะแหล๋น | จั๊กกะแหล๋น |  |
| พ.ศ. 2554 | วอนโดนเตะ!! | หว่าหวา |  |
| พ.ศ. 2556 | ต้มยำกุ้ง 2 | ปิงปิง |  |
| พ.ศ. 2560 | โอเวอร์ไซส์..ทลายพุง | ครูสอนมวยไทย (รับเชิญ) |  |
| พ.ศ. 2561 | พยัคฆ์สำอาง กระแทกยุโรป | ตั๊กแตนขาว |  |
ผลงาน > ละครโทรทัศน์

| ปี พ> ศ. | เรื่อง | รับบทเป็น | เครือข่าย |
| --- | --- | --- | --- |
| 2546 | กาเหว่าที่บางเพลง |  | ช่อง 3 |
| 2546 | รักห้ามโปรโมท |  | ไอทีวี |
| 2557 | หมอรักหมอเพลง | ใบตอง (รับเชิญ) | ช่อง 7 |
| 2559 | เจ้าเวหา ตอน ฝั่งน้ำจรดฝั่งฟ้า | แก้วตา มหาศิริโชติ (แก้ว) | True4U |
| 2559 | คงกระพันนารี | หมวดจ๋า | ช่อง 3 |
| 2560 | HALFWORLDS ซีซั่น 2 | ทิพย์ | HBO |
| 2561 | ลิขิตรัก The Crown Princess | เภตรา | ช่อง 3 |
| 2561 | Monkey Twins วายุเทพยุทธ์ | ทามาโกะ | ช่องวัน 31 |
| 2562 | Secret Garden อลเวงรักสลับร่าง | Special Guest | True4U |
| 2563 | Stunt Mom ไม่ใช่มัม...ทำแทนไม่ได้ | มีมี่ | ไทยพีบีเอส |
| 2564 | อีสาวอันตราย | ตุ๋ม | ช่อง 3 |
ผลงาน > ซิทคอม

| ปี | เรื่อง | รับบทเป็น | เครือข่าย | หมายเหตุ |
| --- | --- | --- | --- | --- |
| พ.ศ. 2551-52 | ระเบิดเถิดเทิง |  | ททบ.5 | รับเชิญ ตอน ต้มยำช็อคโกแลต/ เจ้าสาวเท้าโหด |
| พ.ศ. 2555 | วงษ์คำเหลา เดอะซีรีส์ | เตียวเสี้ยน | โมเดิร์นไนน์ทีวี | รับเชิญ |
ความสามารถด้านเทควันโด

พ.ศ. 2538 เริ่มฝึกกีฬาเทควันโด
พ.ศ. 2540 ได้สายดำดั้ง 1 กีฬาเทควันโด
พ.ศ. 2542 ได้สายดำดั้ง 2 กีฬาเทควันโด
พ.ศ. 2546 ได้สายดำดั้ง 3 กีฬาเทควันโด
พ.ศ. 2539 เข้าร่วมการแข่งขันกีฬาเทควันโดเยาวชนกรุงเทพฯ ได้เหรียญทอง
พ.ศ. 2540 เข้าร่วมการแข่งขันกีฬาเทควันโดกรมพลศึกษา
พ.ศ. 2542 ได้รับรางวัลชนะเลิศเป็นมิสเทควันโดคนแรกของประเทศไทย
พ.ศ. 2553 ได้รับรางวัลสตั๊นต์หญิงยอดเยี่ยม จากการประกาศผลรางวัลสตันท์แมนยอดเยี่ยม ครั้งที่ 1
แหล่งข้อมูลอื่น

ญาณิน วิสมิตะนันทน์ ที่อินเทอร์เน็ตมูวีเดตาเบส
ญาณิน วิสมิตะนันทน์ ที่เอกซ์ (ทวิตเตอร์)
ญาณิน วิสมิตะนันทน์ ที่เฟซบุ๊ก
| ด ค กนักแสดงนำหญิงยอดเยี่ยม รางวัลภาพยนตร์ไทย |
| --- | --- |
รางวัลตุ๊กตาทอง:  วิไลวรรณ วัฒนพานิช  อมรา อัศวนนท์  รัตนาภรณ์ อินทรกำแหง  สมจิตต์ ทรัพย์สำรวย  เมตตา รุ่งรัตน์  พิศมัย วิไลศักดิ์  พิมรา เจริญภักดี  เพชรา เชาวราษฎร์  เนาวรัตน์ วัชรา   ภัทราวดี ศรีไตรรัตน์  บุปผารัตน์ ญาณประสิทธิกุล  มยุรฉัตร เหมือนประสิทธิเวช  จันทรา ชัยนาม  เนาวรัตน์ ยุกตะนันท์  จารุณี สุขสวัสดิ์  สินจัย หงษ์ไทย  ใหม่ เจริญปุระ  นาถยา แดงบุหงา  พิม วัฒนพานิช  จินตหรา สุขพัฒน์  ภัสสร บุญยเกียรติ  ธิดา ธีรรัตน์  สินจัย หงษ์ไทย  สุทธิดา เกษมสันต์ ณ อยุธยา  ศิริลักษณ์ ผ่องโชค  กุลสตรี ศิริพงษ์ปรีดา  เมทินี กิ่งโพยม  ลลิตา ปัญโญภาส  ฌัชฌา รุจินานนท์  คารา พลสิทธิ์  สิริยากร พุกกะเวส  แอน ทองประสม  เพ็ญพักตร์ ศิริกุล  ปรีชญา พงษ์ธนานิกร 
รางวัลสุพรรณหงส์:  พิศมัย วิไลศักดิ์  พิมรา เจริญภักดี  จารุณี สุขสวัสดิ์  สุพรรษา เนื่องภิรมย์  ชณุตพร วิศิษฏโสภณ  จินตหรา สุขพัฒน์  ปวีณา ชารีฟสกุล  พัชราวัณย์ พิภพวรไชย  บุษกร พรวรรณะศิริเวช  สุทธิดา เกษมสันต์ ณ อยุธยา  ธัญญา โสภณ  เฟย์ อัศเวศน์  ทาทา ยัง  ลลิตา ปัญโญภาส  สิริยากร พุกกะเวส  อริศรา วงษ์ชาลี  พิมพ์พรรณ ชลายนคุปต์  แอน ทองประสม  นวรัตน์ เตชะรัตนประเสริฐ  รุ้งลาวัณย์ โทนะหงษา  มาช่า วัฒนพานิช  รัชวิน วงศ์วิริยะ  คริส หอวัง  หนึ่งธิดา โสภณ  ปิยธิดา วรมุสิก  อภิญญา สกุลเจริญสุข  พัชชา พูนพิริยะ  จรินทร์พร จุนเกียรติ  ดาวิกา โฮร์เน่  นิษฐา จิรยั่งยืน 
รางวัลชมรมวิจารณ์บันเทิง:  จินตหรา สุขพัฒน์  ปวีณา ชารีฟสกุล  จันจิรา จูแจ้ง  เฟย์ อัศเวศน์  ทาทา ยัง  ลลิตา ปัญโญภาส  สิริยากร พุกกะเวส  อริศรา วงษ์ชาลี  สินิทธา บุญยศักดิ์  แอน ทองประสม  วรนุช วงษ์สวรรค์  ณัฐฐาวีรนุช ทองมี  สินจัย เปล่งพานิช  อัญชลี สายสุนทร  คริส หอวัง  เฌอมาลย์ บุญยศักดิ์ / หนึ่งธิดา โสภณ  ปิยธิดา วรมุสิก  เพ็ญพักตร์ ศิริกุล  คีรติ มหาพฤกษ์พงศ์ / พัชชา พูนพิริยะ  สุชาร์ มานะยิ่ง  ดาวิกา โฮร์เน่  ดาวิกา โฮร์เน่ 
รางวัลเฉลิมไทยอวอร์ด:  โฟกัส จีระกุล  แอน ทองประสม  ศิรพันธ์ วัฒนจินดา  ชุติมา ทีปะนาถ  สินจัย เปล่งพานิช  ญาณิน วิสมิตะนันทน์  คริส หอวัง  พิมพ์ชนก ลือวิเศษไพบูลย์  พิศมัย วิไลศักดิ์ 
รางวัลคมชัดลึกอวอร์ด:  แอน ทองประสม  วรนุช วงษ์สวรรค์  ชุติมา ทีปะนาถ  สินจัย เปล่งพานิช  อัญชลี สายสุนทร  คริส หอวัง  เฌอมาลย์ บุญยศักดิ์  เปาวลี พรพิมล 
 ภาพยนตร์ยอดเยี่ยม  นักแสดงนำชาย  นักแสดงนำหญิง  นักแสดงประกอบชาย  นักแสดงประกอบหญิง  ผู้กำกับภาพยนตร์
ป. อินทรปาลิต

| ปรีชา อินทรปาลิต |
| --- | --- |

เกิด: 12 พฤษภาคม พ.ศ. 2453 ตำบลหลานหลวง อำเภอดุสิต จังหวัดพระนคร
เสียชีวิต: 25 กันยายน พ.ศ. 2511 (58 ปี) บ้านซอยโชคชัย กรุงเทพมหานคร
นามปากกา: ป. อินทรปาลิต
อาชีพ: นักเขียน
สัญชาติ: ไทย
ผลงานที่สำคัญ: พล นิกร กิมหงวน (สามเกลอ)
คู่สมรส: นางไข่มุกด์ อินทรปาลิต   นางปราณี อินทรปาลิต

ลายมือชื่อ: 
ป. อินทรปาลิต เป็นนามปากกาของ ปรีชา อินทรปาลิต (12 พฤษภาคม พ.ศ. 2453 - 25 กันยายน พ.ศ. 2511) เป็นนักเขียน แนวหัสนิยาย บันเทิง ผลงานที่สร้างชื่อเสียงเป็นที่รู้จัก คือ พล นิกร กิมหงวน หรือ สามเกลอ
ประวัติ

ปรีชา อินทรปาลิต เป็นบุตรชายคนที่สองของ พันโท พระวิสิษฐพจนการ (อ่อน อินทรปาลิต) และนางชื่น วิสิษฐพจนการ เกิดที่บ้านตำบลหลานหลวง อำเภอดุสิต จังหวัดพระนคร เมื่อวันพฤหัสบดี ขึ้น 4 ค่ำ เดือน 6 ปีจอ ตรงกับวันที่ 12 พฤษภาคม พ.ศ. 2453
พี่น้อง

ปรีชา อินทรปาลิต มีพี่น้องร่วมบิดามารดา จำนวน 7 คน ได้แก่
นางสาลี่ อรรถยุกติ
นายปรีชา อินทรปาลิต คือ ป. อินทรปาลิต
นางมาลัย อินทรปาลิต
นายอุทัย อินทรปาลิต
นายอรุณ อินทรปาลิต
นายอาภรณ์ อินทรปาลิต
นายโกมล อินทรปาลิต
ครอบครัว

ป. อินทรปาลิตได้สมรสกับนางสาวไข่มุกด์ ระวีวัฒน์ คุณข้าหลวงของพระเจ้าบรมวงศ์เธอ พระองค์เจ้าประดิษฐาสารี เมื่อ พ.ศ. 2472 มีธิดาด้วยกัน 2 คน คือ
นายฤทัย อินทรปาลิต
นางฤดี (อินทรปาลิต) เคนนี่
นางไข่มุกด์ ภรรยา นอกจากจะปฏิบัติหน้าที่แม่บ้านและเป็นแม่ของลูก ๆ แล้ว เธอยังเป็นนักอ่านนวนิยายอย่างแท้จริงคนหนึ่ง เป็นผู้มีความรอบรู้เรื่องต่าง ๆ เป็นอย่างดี ฉะนั้น จึงมีส่วนช่วยเหลือและเป็นกำลังใจให้แก่ ป. อินทรปาลิตตลอดมา จนกระทั่งเธอได้ถึงแก่อนิจกรรมด้วยโรคหัวใจและความดันโลหิตสูง เมื่อ พ.ศ. 2491
ต่อมา ป. อินทรปาลิต สมรสกับนางปราณี อินทรปาลิต ไม่มีบุตรด้วยกัน
ชีวิตการประพันธ์

ด้วยความปรารถนาของ พันโท พระวิสิษฐพจนการ (อ่อน อินทรปาลิต) ผู้เป็นบิดา ที่จะให้บุตรชายได้เป็นนายทหารเหมือนอย่างตัวท่าน เมื่อปรีชา อินทรปาลิต ได้รับการศึกษาชั้นมัธยมต้นแล้ว จึงได้เข้าเรียนในโรงเรียนนายร้อยทหารบก (ปัจจุบัน คือ โรงเรียนนายร้อยพระจุลจอมเกล้า) ซึ่งขณะนั้นยังแยกเป็นโรงเรียนนายร้อยประถมและมัธยม เป็นนักเรียนร่วมรุ่นกับนายทหาร รุ่น 2474
แต่เนื่องจากปรีชา เป็นผู้มีนิสัยชอบความสนุกสนานและรักชีวิตอิสระมาตั้งแต่เยาว์วัย จึงไม่อาจจะศึกษาต่อให้สำเร็จได้ ด้วยความเป็นผู้ชอบอ่านหนังสือ และได้มีโอกาสรู้จักกับนักประพันธ์ผู้ใหญ่หลายท่านในสมัยที่บิดาเป็นทั้งอาจารย์และบรรณาธิการหนังสือ "เสนาศึกษาและแผ่วิทยาศาสตร์" ทำให้มีใจรักการประพันธ์และได้หัดเขียนเรื่องสั้น ๆ ตั้งแต่บัดนั้น เมื่อลาออกจากโรงเรียนแล้วได้เข้ารับราชการในกระทรวงพาณิชย์และคมนาคม ต่อมาได้โอนไปอยู่กองทาง กรมโยธาเทศบาล ได้ใช้เวลาว่างเขียนหนังสืออยู่เสมอ และได้เคยส่งไปลงในหนังสือพิมพ์บางฉบับโดยมิได้รับผลประโยชน์ตอบแทน นอกจากความภูมิใจจากเรื่องสั้น ๆ กลายเป็นนวนิยายขนาดเล่มเดียวจบในสมัยนั้น เขียนแล้วเก็บไว้เป็นหลาย ๆ เรื่อง ซึ่งพี่ ๆ น้อง ๆ ก็ได้อ่านกันทุกเรื่อง และทุกคนก็ลงความเห็นพ้องต้องกันว่าเรื่อง "นักเรียนนายร้อย" เป็นเรื่องที่เขียนได้ดีที่สุด อาจจะเป็นเพราะเจ้าตัวมีแรงบันดาลใจมากกว่าเรื่องอื่น ด้วยเลือดเข้มของนักเรียนนายร้อยยังซ่อนเร้นอยู่ในห้วงลึกของจิตใจ และด้วยเรื่องสนับสนุนของวงศ์ญาติ นางไข่มุกด์ อินทรปาลิต ผู้เป็นภรรยา จึงได้นำต้นฉบับ "นักเรียนนายร้อย" ไปส่งยังสำนักพิมพ์เพลินจิตต์ ของนายเวช กระตุฤกษ์ เจ้าของสำนักพิมพ์ได้รับไว้ด้วยความยินดี เมื่อพิมพ์ออกมาจำหน่ายปรากฏว่าหนังสือขายได้เป็นจำนวนสูงในเวลาอันรวดเร็ว และเป็นเรื่องที่กล่าวขวัญในหมู่นักอ่านทั่วไป นับว่า "นักเรียนนายร้อย" เป็นผู้มอบความสำเร็จอันยิ่งใหญ่ในความเป็นนักประพันธ์ให้แก่ ป. อินทรปาลิต สำนักพิมพ์รีบส่งผู้แทนมาติดต่อขอซื้อเรื่องต่อไปโดยด่วน นับแต่นั้นเรื่อยมาเรื่องของ ป. อินทรปาลิต ก็ทะยอยออกสู่ตลาดเรื่อย ๆ สำนักพิมพ์อื่น ๆ ก็ติดต่อขอซื้อเรื่องอีกหลายต่อหลายแห่งด้วยกัน
การศึกษา

ป. อินทรปาลิต เริ่มการศึกษาที่โรงเรียนโสมนัสและเรียนต่อที่โรงเรียนนายร้อยฝ่ายประถม รุ่นเดียวกับจอมพลสฤษดิ์ ธนะรัชต์และเมื่อเรียนถึงชั้นปีที่สองฝ่ายชั้นมัธยม เกิดความรู้สึกว่าไม่ชอบอาชีพทหาร จึงขอลาออกจากโรงเรียนนายร้อย แต่ระบุในอัตตชีวประวัติของ ป.อินทรปาลิต ที่เขียนด้วยตนเอง เปิดเผยว่า เรียนโรงเรียนนายร้อย รุ่นเดียวกับ จอมพล ถนอม กิตติขจร และ มี จอมพล สฤษดิ์ ธนะรัชต์ เป็นรุ่นพี่ และตนเองเรียนตกซ้ำชั้น 2 ปี เพราะต้องการรอเรียนกับเพื่อน เลยต้องรีไทร์จากโรงเรียนนายร้อย
อาชีพการงาน > ผลงาน

นักเรียนนายร้อย
เสือดำ
เสือใบ
ชุดสามเกลอ พล นิกร กิมหงวน
ดาวโจร